- Hindi News
- National
- नौ साल के इंतजार के बाद सोनीपत गोहाना जींद रेल ट्रैक शुरू, शुरुआत मालगाड़ी के ट्राॅयल से
नौ साल के इंतजार के बाद सोनीपत-गोहाना-जींद रेल ट्रैक शुरू, शुरुआत मालगाड़ी के ट्राॅयल से
सोनीपत . नौसाल के अथक प्रयासों के बाद आखिरकार सोनीपत-गोहाना-जींद रेलवे ट्रैक पर मालगाड़ी जींद से दौड़ते हुए सोनीपत प्लेटफार्म पर पहुंच गई। यह मालगाड़ी सुबह साढ़े नौ बजे जींद से ब्लास्ट भरकर चली थी। जो विभिन्न स्टेशनों पर एक्सईएन रश्मि कुमार की देखरेख में सोनीपत तक पहुंची। मालगाड़ी में 53 वैंगन थे। जिसमें ट्रैक पर डाला जाने वाला पत्थर भरा था। यह एक निश्चित दूरी पर जींद से लेकर सोनीपत तक पत्थरों को गिराती हुई आई। रेलवे के अधिकारियों ने कहा कि उनका ट्रैक का परीक्षण भी सफल रहा है। कहीं भी किसी तरह की गड़बड़ी का एहसास ड्राइवर को नहीं हुआ। यात्री गाड़ी के लिए रेलवे सेफ्टी कमिश्नर की हरी झंडी का इंतजार है।
53 डिब्बों की यह मालगाड़ी सुबह साढ़े नौ बजे जींद से सोनीपत वाया गोहाना के लिए रवाना हुई। जिसमें एक्सईएन रश्मि कुमार, एसएसई सुरेंद्र गौड़ मौजूद थे। एक्सईएन कई किलोमीटर तक पैदल इस गाड़ी के आगे-आगे चलते रहे। जब पूरी तरह से अश्वस्त हो गए कि ट्रैक ठीक है तो वह इंजन में सवार हुए। इसके बाद भी जहां पर पुल और पुलिया आता था पहले वह उतरकर चेक करते इसके बाद ट्रेन को आगे बढ़ाने का निर्देश देते। उन्हें कहीं भी किसी तरह का फाल्ट नहीं मिला। शाम के साढ़े सात बजे यह ट्रेन सोनीपत रेलवे स्टेशन के प्लेटफार्म नंबर चार पर पहुंची। जिसका मेमो करीब साढ़े पांच बजे स्टेशन अधीक्षक विजय सिंह को एसएसई मनोहर ने दिया था। ट्रेन पत्थरों को खाली कर रात में ही वापस लौट जाएगी।
tgl_Latn sot_Latn bho_Deva bho_Deva hin_Deva hin_Deva